01/10/2019 | Administración LocalMunicipal
As Pontes de García Rodríguez
Secretaría
Bases do Concurso de Fungos 2019

O concelleiro-delegado da Área de Contratación e Cultura, ditou a resolución número 1416/2019, do 20 de setembro, que é do seguinte teor literal: O domingo 27 de outubro, celébrase a XXX Feira de Fungos e dentro dos actos enmarcados para a feira, convócase o concurso de Concurso de Fungos 2019. Para regular a participación neste concurso se elaboraron unhas bases e unha proposta de gasto asinada pola concelleira de cultura. - Informe da xestora cultural sobre as bases de data 13/09/2019. - Proposta de gasto asinada polo concelleiro delegado da área de contratación e cultura de data 16/09/2019. - Informe favorable número 652/2018 asinado polo técnico de xestión e conformado pola interventora municipal, relativo ás citadas bases de data 19/09/2019 Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables.1º- Aprobar as seguintes bases do Concurso de Fungos 2019.1ª O Concurso de Fungos de As Pontes organízase co desexo de fomentar a afección á micoloxía e ter un coñecemento máis exacto das especies micolóxicas da zona.2ª Para concursar deberán presentarse exemplares dun mínimo de 10 especies distintas de cogomelos silvestres. Os concursantes deberán identificalos e poñer nome nos cogomelos que presenten. Na presentación non se empregarán especies protexidas. Os concursantes deberán ter cando menos 18 anos que acreditarán presentando o DNI. Os concursantes da categoría xuvenil deberán ter entre 18 e 25 anos cumpridos o día da feira. Cada persoa só poderá participar cunha cesta.3ª O xurado estará formado por persoas entendidas na materia que valorarán a clasificación, estado e variedade das especies presentadas. Ademais no premio especial atenderase a presentación e exemplares máis raros.4ª As inscricións poderán realizarse no Dpto. de Cultura antes da feira no telf.981440344 ou correo cultura@aspontes. org ata o venres 25 de outubro ás 12:00h (deberán ter confirmación do Dpto. de cultura da inscrición na feira), e o día da feira ata as 10.30h. Para a admisión de inscricións terase en conta a adaptación á infraestrutura e xestión da feira, polo que no caso de que o número de participantes sexa superior ás prazas dispoñibles, a selección das cestas participantes farase por orde de inscrición.5ª A presentación a concurso será dende as 09.00h ata as 11.00h no Mercado de Abastos das Pontes (Rúa Alexandre Bóveda), a partir desta hora, momento no que o xurado comezará a facer a valoración das cestas, non se admitirán máis participantes.6ª Os concursantes deberán manter a súa exposición particular ata polo menos as 14.00h, procedendo seguidamente a retirar os exemplares. Dende o momento de presentación da cesta ata a total recollida da mesma o concursante será responsable do contido da mesma.7ª O xurado reservase o dereito de declarar deserto algún dos premios e as súas decisións serán inapelables. Ante posibles dubidas na interpretación destas bases prevalecerá o criterio do xurado. A participación neste concurso implica a aceptación das bases.8ª Cada participante non premiado, e que cumpra o establecido nestas bases recibirá un vale por importe de 20 €. 9ª Establécense os seguintes premios (podendo declararse deserto algún deles): 1º premio: 400 euros 2º premio: 200 euros 3º premio:150 euros 4º premio: 100 euros 5º premio: 75 euros Premio especial xuvenil: 75 euros Premio especial 400 euros 10ª Os premios estarán suxeitos á retención de IRPF de acordo coa lexislación vixente. Os gañadores daranse a coñecer o mesmo día da feira, unha vez rematado o concurso. Os participantes que resulten gañadores recollerán nese momento un vale do premio. Os premiados deberán presentar a designación bancaria a seu nome asinada pola entidade financieira no rexistro xeral do Concello (ou no rexistro telemático, na sede electrónica do Concello: https://sede.aspontes.com) entre o 28 de outubro e o 1 de decembro). O premio farase efectivo por transferencia bancaria.2º- Ordenar a inserción das citadas bases no Boletín Oficial da Provincia As Pontes de Mourad Weimann Agesta, 26 de setembro de 2019 O concelleiro-delegado da Área de Contratación e Cultura Alexandru Paul El Assouli Barategui